ઇન્ટરનેશનલ ડેસ્કઃ એક એવો વીડિયો સામે આવ્યો છે કે જેમાં એમેઝોનના જંગલમાં સંભવત: 22 વર્ષથી એકલા રહેતા એક શખસ વિશે જાણવા મળ્યું છે. બ્રાઝીલના ઇન્ડિયન ફાઉન્ડેશન દ્વારા જારી કરાયેલા આ વીડિયોમાં તે વ્યક્તિની દુર્લભ તસવીરો કેદ થઇ છે. તેના વિશે કોઇને કંઇ જાણકારી નથી. તેનું નામ શું છે, તે ત્યાં કેવી રીતે, કોની સાથે પહોંચ્યો તે કોઇ નથી જાણતું. એવું મનાય છે કે તે તેના સમુદાયની છેલ્લી જીવિત વ્યક્તિ છે.